Canta rossinhòl

Canta rossinhòl es una cançon de Patric :

Coma quand dins la gabia òm embarra un aucèl
Vesi montar la rabia d'un pòble cantarèl

Canta rossinhòl canta e vendrà lo solelh

Coma l'enfant camina paurós un pauc garrèl
Tot un pòble s'endralha dins un camin novel

Coma nais un auratge sul còp un ser d'estieu
Un cant d'amor se leva dins un silenci vielh

Coma dempuèi tant d'oras l'albelha fai de mel
Fargem nòstra bastida e l'ostal serà bel

Coma al mes de decembre l'aubre espera la nèu
Ieu dins l'ostal t'esperi sol darrèr lo carrèu

Categoria:Cançon de Patric